akked daɣen ma yella yexdem lḥaǧa, ad t-tewteḍ neɣ acu ur as-neqqar ara ad k-wteɣ, neqqar as ad k-ṭaḥeɣ neɣ ṭaḥ. Mi ara tebɣuḍ ad t-id-teslaɛbeḍ neɣ ad as-tiniḍ ṭaḥ nanna-s, ṭaḥ mamma-s, ad s-txeddmeḍ akka s tfettust, ad as-tettwehhiḍ ad as-teqqareḍ ṭaḥ, ṭaḥ akken sya ɣer zdat ma yella yesserfa-k neɣ d acu ad as-tiniḍ kan akka ṭṭaḥeɣ ad yefhem iman-is dakken d tiyita, yettwali-k-id mi ara s-txedmeḍ lhaǧa akken s ufus-ik ad tekkateḍ akkagi ɣer teɛrurt-is ; akk daɣen yella baḥ mi ara s-tiniḍ slef-as i mamma-s neɣ slef-as i nanna-s ad s-tiniḍ baḥ xdem-as baḥ mi ara d-imudd tafettust-is akkagi imi ara as-teqqareḍ baḥ, yebbaḥ mimmi yebbaḥ mimmi akken ara yefhem netta ass-a azekka ma tebɣiḍ ad as-tiniḍ xdem-as baḥ ad stiniḍ kan xdem-as baḥ i nanna-s ad yerfed tafettust-is ad k-d-yexdem akkagi aɣer ṭaḥ tḥenketis ba , neqqar-as daɣen i uɣrum babba, ad s-teqqareḍ wagi d babba, ad as-d-teddem akka aɣrum ad as-d-tezziḍ ad s-teqqareḍ babba , ad teččeḍ babba ? assa azekka mi iwala kan aɣrum ad k-yeqqar : babba , babba mi yebɣa ad yečč aɣrum neɣ mi yelluẓ ad k-yini babba. Yella daɣen yiḍes, tameddit n wass, mi tebɣiḍ ad yeṭṭes ad s-tiniḍ xuxxuc neɣ ad nruḥ ad nexxuc, ad teqqneḍ akkagi allen-ik ad tesrusuyeḍ aqerru-k ɣef tsumta ad s-teqqareḍ xucc , ad nexxuc akken ad tnehmed mi yebɣa kan ad yeṭṭes ad k-yini xuc neɣ ad yetteɣlaq allen-is, ma tleɛbeḍ yid-s ad k-yeqqar xuc xuc , neqqar daɣenni mi ara s-tiniḍ qqim neɣ ad qqimeɣ ad s-tiniḍ qimmac iwakken ad t-id-sneṭqeḍ. Idrimen daɣenni ur s-neqqar ara idrimen, cfiɣ nekni mi lliɣ meẓẓiyeɣ qqaren-iyi duru ad d-ddmen akka idrimen ad ɣ-d-qqaren duru ha-ta-n duru ax duru acu niḍen akkagi ; bɣiɣ kan ad d-rnuɣ deg wawal n gma-tneɣ Aɛmer mi ak-yenna aksum neqqar-as daɛda nekkni dihin ɣur-neɣ di temnaṭ n Larebɛa N At Yiraten neqqar-as cuccu d ayagi kan a gma-tneɣ Buɛlam ssarameɣ dayen ideg ara tesfaydiḍ.